ÅR C

**4. SØNDAG I PÅSKEN**

P: Kære brødre og søstre! Kristus, den gode Hyrde, kom fra Faderen, gik ind i døden og opstod ̶ for at vi aldrig skal gå fortabt. Lad os bede ham bevare os som sin hjord:

1. For missionærerne, som drager ud til fremmede himmelstrøg,

 at det må lykkes dem at forkynde Det glade budskab

 og selv blive bevaret i troen på Kristus.

 Derom beder vi.

A: Herre, hør vor bøn.

2. For dem, som har magt i samfundet,

 at de med fornuft og retfærdighed

 må modstå presset for kravet om brug af magt.

 Derom beder vi.

A: Herre, hør vor bøn.

3. For alle, som lider for Evangeliets skyld,

 at de ikke må miste håbet om, at Kristus

 vil føre os gennem trængsel

 ind til den himmelske herlighed.

 Derom beder vi.

A: Herre, hør vor bøn.

4. At vi altid må høre Kristi stemme.

 Derom beder vi.

A Herre, hør vor bøn.

5. At Kristus fortsat må kalde unge mænd iblandt os

 til tjeneste som præster for at tage del i hans hyrdegerning.

 Derom beder vi.

A: Herre, hør vor bøn.

6. At kaldet til opbrud fra den sædvanlige livsform

 for at vie sig helt til Gud som ordensfolk

 må være levende og bære frugt også hos os.

 Derom beder vi.

A: Herre, hør vor bøn.

P: Herre Gud, himmelske Fader,

 din Søn Jesus Kristus, vor gode Hyrde,

 kender os, og vi følger ham.

 Vi beder dig, giv os at have del i det evige liv,

 så vi aldrig i evighed går fortabt.

 Ved den samme Kristus, vor Herre.

A: Amen.